# **Formulare criteriu privind capacitatea de exercitare a activității profesionale în aplicarea prevederilor art. 173 din Legea nr. 98/2016**

Orice Operator Economic participant la procedură, indiferent dacă este Ofertant individual, membru al unei asocieri, Subcontractant sau Terț Susținător, trebuie să demonstreze capacitatea de exercitare a activității sale profesionale, prin:

*[selectați din formele prezentate mai jos numai cele relevante pentru obiectul contractului]*

1. înscrierea în registrul comerțului sau
2. deținerea unei autorizații speciale, respectiv *[introduceți]*, pentru a putea presta serviciul în cauză în țara unde este stabilit. *[Atenție! În completarea acestei secțiuni, a se avea în vedere prevederile art. 16, alin. (3) din Ordonanța de urgență a Guvernului nr. 49 din 2009, privind libertatea de stabilire a prestatorilor de servicii și libertatea de a furniza servicii în România, aprobată prin Legea 68/2010.]*
3. calitatea de membru al unei organizații, respectiv *[Introduceți],* pentru a putea presta serviciul în cauză în țara unde este stabilit. *[Atenție! În completarea acestei secțiuni, a se avea în vedere prevederile art. 16, alin. (3) din Ordonanța de urgență a Guvernului nr. 49 din 2009, privind libertatea de stabilire a prestatorilor de servicii și libertatea de a furniza servicii în România, aprobată prin Legea 68/2010.}*

Ca dovadă preliminară pentru demonstrarea îndeplinirii cerinței minime, Operatorul Economic trebuie să utilizeze Partea IV: Criterii de selecție, Secțiunea A: Capacitatea de a corespunde cerințelor în DUAE (răspuns), rubrica: *[selectați din rubricile prezentate mai jos numai pe cele relevante prin raportare la modul în care este stabilită cerința minimă]*

1. "Înscrierea într-un registru profesional relevant"
2. "Înscrierea în registrul comerțului"
3. "Pentru contractele de achiziție de servicii: este necesară o anumită autorizație"
4. "Pentru contractele de achiziție de servicii: apartenența la organizația specifică este necesară"

Pentru furnizarea informațiilor aferente autorizației speciale, Operatorul Economic completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații privind autorizația specială corespunzătoare în vederea îndeplinirii cerinței minime
2. informații despre documentele care urmează să fie prezentate ca probe pentru demonstrarea deținerii de către operatorul economic a autorizației speciale solicitate.

Pentru furnizarea informațiilor aferente calității de membru al unei organizații, Operatorul Economic completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații privind calitatea de membru al unei organizații corespunzătoare pentru demonstrarea îndeplinirii cerinței minime;
2. informații despre documentele care urmează să fie prezentate ca probe pentru demonstrarea calității de membru al organizației solicitate.

*[selectați numai informațiile relevante prin raportare la modul în care este stabilită cerința minimă]*

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – *Secțiunea III.2.2 Capacitatea economică și financiară, paragraful Capacitatea de exercitare a activității profesionale*,
2. informațiile furnizate de operatorul economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime, respectiv,

1. informațiile furnizate de operatorul economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

La solicitarea expresă a Autorității Contractante și în aplicarea prevederilor art. 196 și următoarele din Legea 98/2016, în orice moment pe durata evaluării Ofertelor dar nu mai târziu de comunicarea rezultatului procedurii, Ofertantul (Operator Economic individual sau membru al asocierii) și orice alt Operator Economic implicat în procedură trebuie sa fie în măsură să prezinte documente care să:

1. probeze toate afirmațiile incluse în DUAE (răspuns) la rubrica/rubricile solicitate;
2. să demonstreze că:
	1. Operatorul Economic este legal constituit în țara sa de origine și că nu se află în niciuna dintre situațiile de anulare a constituirii,
	2. desfășoară în mod licit pe piață activitatea sa profesională, respectiv:
		1. există corespondență între obiectul principal al Contractului și activitatea economică înscrisă în documentul de constituire al Operatorului Economic sub formă de cod NACE (*Clasificarea statistică a activităților economice în Comunitatea Europeană sau echivalent*) pentru Operatorul/Operatorii Economici ofertanți;
		2. există corespondență între activitatea asociată rolului Operatorului Economic în procedură și activitatea economică înscrisă în documentul de constituire al acestuia sub formă de cod NACE (*Clasificarea statistică a activităților economice în Comunitatea Europeană sau echivalent*) pentru Subcontractant și/sau Terț Susținător. Corespondența se determină prin raportarea cel puțin la secțiunea din economia națională, determinată pe principiul omogenității la nivel de Clasificare a activităților din economia naționala, cu luarea în considerare a naturii serviciilor prestate.

Documente justificative considerate adecvate pentru demonstrarea informațiilor incluse în DUAE (răspuns) referitoare la capacitatea de exercitare a activității profesionaleși pe care Operatorul Economic le poate propune Autorității Contractante includ, fără a se limita la:

1. certificate eliberate de registrul profesional[[1]](#footnote-1) sau de registrul comerțului sau documente echivalente eliberate de autorități competente din țara în care Operatorul Economic este stabilit;
2. autorizații, în cazul în care este necesar ca operatorii economici să dețină o astfel de autorizație sau să demonstreze că sunt membri ai unei astfel de organizații profesionale certificate sau orice altă formă pe care o poate lua un document emis de autorități competente din țara în care Operatorul Economic este stabilit sau de organizația specifică al cărui membru a declarat că este Operatorul Economic;
3. alte dovezi pe care le poate prezenta Operatorul Economic, în conformitate cu legislația țării în care este stabilit.

În cazul în care, din orice motive, documentele justificative solicitate nu sunt în limba procedurii specificată în *Secțiunea IV.3.6) a Fișei de Date a Achiziției*, operatorii economici trebuie să prezinte, ca urmare a solicitării exprese a Autorității Contractante, versiunea tradusă a respectivelor documente în limba procedurii așa cum este aceasta specificată în *Secțiunea IV.3.6 a Fișei de Date a Achiziției*.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

1. Prezentate în anexa XI la Directiva 2014/24/EU [↑](#footnote-ref-1)